Sharifah Shahirah

Sharifah Shahirah binti Syed Abu Bakar atau lebih dikenali sebagai Sharifah Shahirah (lahir 14 Oktober 1974)Sharifah Shahirah-Suria - versi cache. merupakan pelakon, model, pelawak, pengacara dan penyampai radio di Malaysia. Beliau mula mencipta nama sejak tahun 1993 hingga kini, sezaman dengan Didie Alias, Nina Juren, Ahmad Idham, Azhar Sulaiman, Zamarul Hisham, Rusdi Ramli dan ramai lagi.

Kerjaya lakonan
Beliau bermula sebagai aktres pada tahun 1993 selepas menamatkan zaman persekolahan. Beliau mengikut jejak langkah kakaknya, Sharifah Haslinda atau Lynn yang lebih dahulu popular di kaca TV. Penampilan pertama Shiera di layar perak menerusi filem Imigran pada 1993 memegang watak pelayan restoran makanan Indonesia.Tuntutan kerja, bukan alasan Shira abai keluarga Kemudian dilamar Aziz M. Osman untuk memegang salah satu watak sokongan dalam filem Femina pada tahun yang sama. 

Sejak itu Shiera sering diberi peranan pembantu dalam filem dimana kebanyakan watak-watak yang diberikan tidak cukup mencabar. Hanya pada tahun 2002 apabila Othman Hafsham menawarkan watak komedi kepada beliau dalam filem Soalnya Siapa? barulah Shiera mula mencipta nama sebagai seorang aktres komedi yang mula memintas kedudukan komedian-komedian senior. Shiera juga bertuah apabila diberi peluang untuk memegang watak yang agak menarik dalam filem Afdlin Shauki yang pertama iaitu Buli pada tahun 2004. 

Biarpun sinar Shiera di layar perak tidak segermerlapan aktres-aktres komedi lain, namun nama Shiera meniti bibir peminat menerusi aksi nya di kaca TV. Drama Mat Despatch yang dibintanginya sejak 1996 hingga 2001 ternyata menjadi fenomena selain kemunculan Shiera dalam sitkom Ada Ada Aje pada tahun 2004 yang memberi tuah kepada beliau apabila dinobatkan sebagai Aktres Komedi TV Terbaik di Anugerah Seri Angkasa. 

Biarpun tidak cenderung kepada watak-watak dramatik, namun Shiera pernah diberi peluang untuk memegang watak-watak serius. Antara yang paling berkesan adalah menerusi watak utamanya dalam drama bersiri Salam Terakhir bersama Zul Yahya pada tahun 2002. Ironinya, Zul Yahya juga adalah aktor komedi yang sering digandingkan bersama-sama Shiera.

Kerjaya pengacaraan
Shiera menjadi bidan terjun bersama kakaknya, Lynn ketika diberi peluang untuk mengacarakan siaran langsung Anugerah Media Hiburan 2002 di Angkasapuri pada Januari 2003.Malam milik Erra, Yusry! Sebetulnya, Afdlin dan Amy Mastura adalah gandingan pengacara yang sebenar namun mereka berdua tidak dapat menyertai penganugerah itu. Biarpun sekadar pengacara bidan terjun, gandingan Shiera dan Lynn mendapat pujian ramai. 

Sejak itu Shiera diberi peluang untuk mengacarakan pelbagai majlis-majlis anugerah di Malaysia. Selain sudah beberapa kali menjadi pengemudi acara Anugerah Bintang Popular Berita Harian (2005, 2008, 2009, 2010, dan 2011); beliau juga pernah mengacarakan siaran langsung Festival Filem Asia Pasifik ke 50 ketika Kuala Lumpur menjadi tuan rumah pada 2005. 

Menariknya mengenai Shiera, beliau bermula sebagai pengacara majlis anugerah sebelum berkecimpung sebagai pengacara TV. Antara rancangan TV yang diacarakan oleh beliau adalah Nasi Lemak Kopi O, Mangkuk Tingkat serta rancangan bual bicara Gedik Santai.

Komersial
Rezeki Shiera dalam bidang komersial juga melimpah ruah. Sheera dilantik menjadi duta kepada produk kecantikan Bio Essence selain menjadi jurucakap kepada produk Joy, Sunlight, Lipton, Mamil DuGrow dan banyak lagi.

Kehidupan peribadi
Pada tahun 1993, ketika baru bermula sebagai artis Shiera nekad mengahwini Jatt, vokalis kumpulan Black Dog Bone dari Singapura yang jauh lebih berusia daripadanya. Perkahwinan mereka dikurniakan seorang anak perempuan berama Alisya. Jodoh tidak panjang, pasangan ini berpisah pada tahun 1999. 

Ketika melalui zaman janda, Shiera sering digossipkan bercinta dengan pelakon dan pelawak Zul Yahya namun kedua-duanya menafikan. Dalam pada itu, ketika membintangi siri komedi Mat Despatch pada era lewat 90an, Shiera mula berkenalan dengan aktor remaja Ijoy Azahari. Kedua-duanya akhirnya mengaku bercinta pada tahun 2002 dan akhirnya Shiera menamatkan zaman janda pada tahun 2003 bersama Ijoy. Ijoy merupakan anak teruna kepada aktres popular 80an, Maria Arshad.Sharifah Shahira Balas Komen - Media Hiburan. 

Perkahwinan keduanya ini diserikan dengan kehadiran 4 orang cahaya mata, Airel (lahir pada 2004), Airra (2007), Audra (2009) dan Adeena (2016). Audra yang dijadikan sebagai anak angkat kepada Datuk Siti Nurhaliza juga pernah membuat kemunculan istimewa di Anugerah Bintang Popular Berita Harian 2009 yang mana setahun sebelumnya, ketika masih mengandungkan anaknya itu, Shiera juga mengacarakan ABPBH 2008.

Sharifah Shahirah kini sudah mengenakan tudung sejak hari pertama Perintah Kawalan Pergerakan (PKP) dilaksanakan. beliau menyatakan niat bertudung itu timbul apabila menyedari wabak Covid-19 yang melanda negara dan seluruh dunia adalah dugaan Allah SWT. Pada mulanya beliau bernazar, jika wabak ini ada penawar beliau akan bertudung dan bersopan. Terlalu banyak dugaan Allah berikan sekarang. Sharifah Shahirah kini bertudung , Harian Metro, Dicapai pada 8 April 2020

Filemografi
Filem
 Tahun Tajuk Watak Catatan 1993 Imigran  Ida Filem pertama  Azizah The Legend Jarah 1995 Cinta Kita Azimah 1997 Azam  Izah 2002 Soalnya Siapa?  Tina 2004 Buli  Kak Illa 2005 Gila-Gila Pengantin Popular  Pengacara 2006 Buli Balik  Kak Ila Bujang Senang  Lily 2008 Brainscan: Aku Dan Topi Ajaib  Dr. Suzana 2009 Skrip 7707  Perempuan Jelita 2012 Baik Giler Ibu Afiq Pontianak vs Orang Minyak  Ratu Pontianak  2013 Tanda Putera  Guru Besar Penampilan khas 2018 Enjin No.9 Leha 2019 7 Hari Kisah Cinta Langkawi Mok Cik TBA Kampung Boy The Movie Bo (suara) Dalam perancangan

Drama
 Tahun Tajuk Watak Saluran TV Catatan  1998 Keris Hitam Bersepuh Emas Melur TV1 Pelakon undangan, episod 3 1996 Cinta Korporat Azah TV3  1996-2001 Mat Despatch  Shima TV1  2002 Salam Terakhir 2003 Kutub Utara Kutub Selatan Azura TV1 2004-2005 Ada-ada Aje   2006 Badai Pesona Ringgit TV1  2007-2008 Alamak Amy  Amylisa TV3  2008 Puteri Salju Kelly Chantek @ Khamsiah Tukiran TV3 2009 Ten Ten Ten Pelbagai watak Astro Warna 2010 Mat Jaja   TV9  2017-2018 My Coffee Prince Zahara Astro Ria 2019 KL Meroyan Lola TV2

Telefilem
 Tahun Tajuk Watak Saluran TV Catatan  1994 Dilema Kasih   TV1 Telefilem pertama  Pengantin Popular  Peminat TV3 1995 Orang Terbang   Kembali  2002 Lambaian Mawar Putih Iryn VCD  2004 Kelibat Tanti/ Yanti 2010 Ibu Mee Segera  Syida Astro Ria 2017 Ooops! Terlajak Nikah  Zakiah Astro Mustika HD Cinta Gred A  Kak Jai TV3 2020 Perang Dingin Mona Awesome TV

Siri animasi
 Tahun Tajuk Watak Saluran TV Catatan 1997-1999 Kampung Boy Bo (Suara) Astro Ria 

Televisyen
 Tahun Tajuk Peranan Saluran TV Catatan  2001 Terserah Anda  TV1 2006-2007 Gedik Santai Pengacara  TV3 bersama Raja Azura 2007 Raja Lawak (Musim 1) Astro Ria 2009 Spontan (Musim 1) Astro Warna 2010 Fesyenista Manja Astro Ria Kecoh Kenduri Sunlight  TV9 2010-2015 Nasi Lemak Kopi O  2011-2012 Mangkuk Tingkat  2016 Betul ke Bohong Sayang? Kumpulan Pasangan Astro Warna Episod 12 (Separuh Akhir) Sepahtu Reunion Al-Raya Isteri Pak Jailani Artis Jemputan 2020 Masak Apa Tu? Artis Jemputan TV3 2021 Havoc Nak Raya Mind Your Loghat Astro Prima Festival Filem Malaysia Pengacara TV2 2022 Mega Lawak: Drama Queen Artis Jemputan Astro Warna Sembang Sahur 2022 TV3 2023 Tonton Anugerah Drama Sangat 2023 Pengacara bersama Sherry Alhadad 2024 Malam Anugerah KNKV Awards 2024 TV2 bersama Tyzo Xander, Azhar Jalil dan Diana Rusdi  2025 Talk To My Manager  Manager  Astro Ria bersama Auddra Zulkifli

Majlis Hiburan
 Tahun Tajuk 2002 Anugerah Media Hiburan 2002 2005 Anugerah Bintang Popular Berita Harian 2005 Festival Filem Asia Pasifik ke 50 (2005) 2006 Anugerah Bintang Popular Berita Harian 2006 2008 Anugerah Bintang Popular Berita Harian 2008 2009 Anugerah Bintang Popular Berita Harian 2009 2010 Anugerah Bintang Popular Berita Harian 2010 2011 Anugerah Bintang Popular Berita Harian 2011

Radiografi

Radio
 Tahun Tajuk Stesen 31 Januari 2011 – 30 Disember 2011 Breakfast@Suria Suria FM  2013-2015 Ultra Drive Ultra FM 6 Februari 2018 – 14 Februari 2025 Suria Pagi, Suria Petang & Carta Rockmantika Suria Suria 17 Mac – 4 April 2025 3 Pagi Era Era 7 April 2025 – 6 Februari 2026 Trio Petang SinarSinar 9 Februari 2026 – kini GEN SINAR PAGI

Anugerah dan pencalonan
 Tahun Anugerah Kategori Pencalonan Keputusan 2004 Anugerah Seri Angkasa Aktres Komedi TV Terbaik Ada-Ada Aje  2006 Anugerah Bintang Popular Berita Harian ke-20 Artis Komedi Wanita Popular Sharifah Shahirah  2007 Anugerah Bintang Popular Berita Harian ke-21  2010 Anugerah Bintang Popular Berita Harian ke-24  2011 Anugerah Bintang Popular Berita Harian ke-25 Sharifah Shahira Terima Pencalonan Terbanyak ABPBH 2011  Penyampai TV Wanita Popular  Penyampai Radio Wanita Popular  2012 Anugerah Bintang Popular Berita Harian ke-26 Artis Komedi Wanita Popular  2013 Anugerah Bintang Popular Berita Harian ke-27  2019 Anugerah MeleTOP Era 2019 Penyampai Radio MeleTOP  2024 Anugerah Bintang Popular Berita Harian ke-36Penyampai Radio Popular 2025 Anugerah Bintang Popular Berita Harian ke-37  Anugerah MeleTOP Era 2025 Artis Versatil MeleTOP 

Rujukan

Pautan luar 
 Patah Kaki Tidak Halang Sharifah Shahira Terus Aktif
 Pasangan Adik-Beradik Popular Di Malaysia




Kategori:Kelahiran 1974
Kategori:Orang hidup
Kategori:Orang dari Kuala Lumpur
Kategori:Pelakon wanita Malaysia
Kategori:Peragawati Malaysia
Kategori:Pelawak Malaysia
Kategori:Orang Malaysia berketurunan Arab
Kategori:Orang Malaysia berketurunan Melayu
Kategori:Muslim Malaysia
Kategori:Pengacara televisyen Malaysia
Kategori:Pelakon wanita Malaysia abad ke-20
Kategori:Penyampai radio Malaysia